-39-

11. ฐานะการเงินและผลการดำเนินงาน

11.1 ผู้สอบบัญชี ประจำปี 2555

-   บริษัท ไทยนามพลาสติกส์ จำกัด (มหาชน)

  -----------------------------------------------------------------------
  นางสาวปราณีย์ ผลงาม

  ผู้สอบบัญชีรับอนุญาตทะเบียนเลขที่ 4987

  บริษัท สหการสอบบัญชี จำกัด

  เลขที่ 100 ถนนพระราม 4 เขตสัมพันธวงศ์ กรุงเทพฯ 10100

  โทรศัพท์ (66 2) 623 3300 โทรสาร (66 2) 623 3020-2
  -----------------------------------------------------------------------

-   บริษัทย่อย

บริษัท ทวีวัฒนา โลจิสติกส์ จำกัด

นางสาวปราณีย์ ผลงาม

  บริษัท สหการสอบบัญชี จำกัด

บริษัท ไทยนาม-เคียววา จำกัด

นางสาวปราณีย์ ผลงาม

บริษัท สหการสอบบัญชี จำกัด

บริษัท ที.เอ็น.พี. อินดัสทรี จำกัด

นางสาวปราณีย์ ผลงาม

บริษัท สหการสอบบัญชี จำกัด

11.2 รายงานการตรวจสอบของผู้สอบบัญชี

  ในระยะ 3 ปีที่ผ่านมา ได้แก่ ปี 2553 ปี 2554 และปี 2555
  ผู้สอบบัญชีได้ให้ความเห็นอย่างไม่มีเงื่อนไขในรายงานการตรวจสอบบัญชีในงบการเงินรวมของบริษัทฯ
  ดังนี้ :-

ปี 2553

  ตามที่กล่าวไว้ในหมายเหตุประกอบงบการเงินข้อที่ 10.1
  ข้าพเจ้าไม่ได้ตรวจสอบงบการเงินของบริษัท ซันพรีน (ประเทศไทย) จำกัด ซึ่งเป็นบริษัทร่วม
  โดยงบการเงินของบริษัทร่วมดังกล่าวได้จัดทำโดยฝ่ายบริหารของบริษัทร่วมและมิได้ผ่านการตรวจสอบโดยข้าพเจ้า
  ซึ่งเหตุการณ์นี้ถือว่าข้าพเจ้าได้ถูกจำกัดขอบเขตโดยสถานการณ์ และในเดือนธันวาคม พ.ศ.
  2552
  บริษัทได้จำหน่ายเงินลงทุนดังกล่าวแล้วทั้งจำนวนส่งผลให้ส่วนแบ่งกำไรในบริษัทร่วมที่นำมารวมในงบการเงินรวม
  สำหรับปีสิ้นสุดวันที่ 31 ธันวาคม พ.ศ. 2552 คำนวณจากงบการเงินสำหรับงวด 11 เดือนสิ้นสุด
  วันที่ 30 พฤศจิกายน พ.ศ. 2552 โดยมีส่วนแบ่งกำไรในบริษัทร่วมในงบกำไรขาดทุนรวม
  สำหรับปีสิ้นสุดวันที่ 31 ธันวาคม พ.ศ. 2552 จำนวนเงิน 12.79 ล้านบาท

-40-

  ข้าพเจ้าเห็นว่ายกเว้นผลของรายการปรับปรุงที่อาจมีขึ้นต่องบกำไรขาดทุนรวม สำหรับปีสิ้นสุดวันที่
  31 ธันวาคม พ.ศ. 2552 จากการถูกจำกัดขอบเขตตามที่กล่าวในวรรคที่สาม
  และจากรายงานของผู้สอบบัญชีอื่น งบการเงินดังกล่าวข้างต้นแสดงฐานะการเงิน ณ วันที่ 31
  ธันวาคม พ.ศ. 2553 และ 2552 ผลการดำเนินงานรวม กระแสเงินสดรวม
  ผลการดำเนินงานและกระแสเงินสดเฉพาะกิจการ สำหรับปีสิ้นสุดวันเดียวกันแต่ละปีของบริษัท
  ไทยนามพลาสติกส์ จำกัด (มหาชน) และบริษัทย่อย และบริษัท ไทยนามพลาสติกส์ จำกัด
  (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ตามที่กล่าวในหมายเหตุประกอบงบการเงินข้อ 1.2 บริษัทย่อยสองแห่งมีหนี้สินในจำนวนที่มีสาระสำคัญ โดยปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการเหล่านั้นที่จะดำเนินงานต่อเนื่อง งบการเงินนี้ได้จัดทำขึ้นโดยถือหลักว่ากิจการเหล่านั้นจะดำเนินงานต่อเนื่อง จึงมิได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทของสินทรัพย์หรือจำนวนเงินและการจัดประเภทของหนี้สิน ซึ่งอาจจำเป็นในกรณีที่บริษัทย่อยเหล่านั้นไม่สามารถดำเนินงานต่อเนื่องได้

ปี 2554

  โดยที่มิใช่เป็นการแสดงความเห็นอย่างมีเงื่อนไขตามที่กล่าวไว้ในหมายเหตุประกอบงบ
  การเงินข้อ 3 ในระหว่างปีสิ้นสุดวันที่ 31 ธันวาคม พ.ศ. 2554
  บริษัทและบริษัทย่อยได้ใช้มาตรฐานการรายงานทางการเงินที่ออกใหม่และปรับปรุงใหม่ที่ออกโดยสภาวิชาชีพบัญชี
  ซึ่งกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม
  พ.ศ. 2554 เป็นต้นไป เพื่อจัดทำและนำเสนองบการเงินนี้
  งบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม พ.ศ. 2553
  ที่นำมาแสดงเปรียบเทียบได้จัดประเภทรายการตามรูปแบบใหม่ เพื่อให้
  สอดคล้องกับงบการเงินสำหรับปีสิ้นสุดวันที่ 31 ธันวาคม พ.ศ. 2554

  ตามที่กล่าวไว้ในหมายเหตุประกอบงบการเงินข้อ 1.2
  บริษัทย่อยสองแห่งมีหนี้สินในจำนวนที่มีสาระสำคัญ
  โดยปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการเหล่านั้นที่จะดำเนินงานต่อเนื่อง
  งบการเงินนี้ได้จัดทำขึ้นโดยถือหลักว่ากิจการเหล่านั้นจะดำเนินงานต่อเนื่อง
  จึงมิได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทของสินทรัพย์หรือจำนวนเงินและการจัดประเภทของหนี้สิน
  ซึ่งอาจจำเป็นในกรณีที่บริษัทย่อยเหล่านั้นไม่สามารถดำเนินงานต่อเนื่องได้

  ตามที่กล่าวไว้ในหมายเหตุประกอบงบการเงินข้อ 21
  บริษัทและบริษัทย่อยแห่งหนึ่งได้รับผลกระทบจากเหตุการณ์น้ำท่วมใหญ่
  โดยน้ำได้เข้าท่วมสำนักงานใหญ่และโรงงานผลิตสินค้าซึ่งเป็นสาขาแห่งหนึ่งของบริษัท
  ทำให้สินทรัพย์ของบริษัทและบริษัทย่อยบางส่วนได้รับความเสียหาย
  โดยบริษัทและบริษัทย่อยได้บันทึกความเสียหายที่เกิดขึ้นในบัญชีขาดทุนจากน้ำท่วมแล้ว

-41-

ปี 2555

  ข้าพเจ้าเห็นว่า งบการเงินรวมและงบการเงินเฉพาะกิจการข้างต้นแสดงฐานะการเงินของบริษัท
  ไทยนามพลาสติกส์ จำกัด (มหาชน) และบริษัทย่อย และของบริษัท ไทยนามพลาสติกส์ จำกัด
  (มหาชน) ณ วันที่ 31 ธันวาคม พ.ศ. 2555
  ผลการดำเนินงานรวมและผลการดำเนินงานเฉพาะกิจการและกระแสเงินสดรวม
  และกระแสเงินสดเฉพาะกิจการสำหรับปีสิ้นสุดวันเดียวกัน
  โดยถูกต้องตามที่ควรในสาระสำคัญตามมาตรฐานการรายงานทางการเงิน

  ตามที่กล่าวไว้ในหมายเหตุประกอบงบการเงินข้อ 1.2
  บริษัทย่อยสองแห่งมีหนี้สินในจำนวนที่มีสาระสำคัญ
  ซึ่งปัจจัยเหล่านี้เป็นเหตุให้สงสัยว่าบริษัทอาจมีปัญหาการดำเนินงานต่อเนื่อง งบการเงินนี้
  จัดทำขึ้นตามหลักการบัญชีที่รับรองทั่วไป
  โดยถือตามข้อสมมติฐานทางบัญชีที่กิจการจะดำเนินงานต่อเนื่องจึงมิได้รวมรายการปรับปรุงเกี่ยวกับมูลค่าที่คาดว่าจะได้รับ
  และการจัดประเภทของสินทรัพย์หรือจำนวนเงินและการจัดประเภทของหนี้สิน
  ซึ่งอาจจำเป็นในกรณีที่บริษัทย่อยเหล่านั้นไม่สามารถดำเนินงานต่อเนื่องได้

  ตามที่กล่าวไว้ในหมายเหตุประกอบงบการเงินข้อ 26
  บริษัทได้บันทึกบัญชีหนี้สงสัยจะสูญของลูกหนี้การค้าบริษัทย่อยและหนี้สงสัยจะสูญดอกเบี้ยค้างรับบริษัทย่อยทางอ้อมในงบการเงินรวมสูงไปจำนวนเงินรวม
  65.55 ล้านบาท โดยบริษัทปรับปรุงแก้ไขงบการเงินรวมสำหรับปีสิ้นสุดวันที่ 31 ธันวาคม พ.ศ.
  2554

-42-

11.3 คำวิเคราะห์ฐานะการเงินและผลการดำเนินงาน

11.3.1 คำวิเคราะห์ของฝ่ายจัดการ

การดำเนินงานของบริษัทฯ ในรอบปี 2555 ที่ผ่านมาเติบโตอย่างต่อเนื่องจากปี 2554
จากการฟื้นตัวของเศรษฐกิจทั้งการบริโภคและการลงทุนของภาคเอกชนที่สามารถฟื้นกลับมาสู่ระดับก่อนจะประสบอุทกภัยได้แล้ว
กอปรกับนโยบายของภาครัฐที่มีส่วนสนับสนุนการใช้จ่ายภายในประเทศทั้งการบริโภค และการลงทุน
โดยเฉพาะอย่างยิ่งนโยบายรถคันแรกที่มีบทบาทสำคัญต่อกลุ่มอุตสาหกรรมยานยนต์ให้มีการฟื้นตัวและเติบโตอย่างรวดเร็ว
พร้อมทั้งสร้างสถิติสูงสุดเป็นประวัติการณ์ทั้งด้านการผลิต การส่งออกและการจำหน่าย
ส่งผลให้อุตสาหกรรมที่เกี่ยวข้องกับอุตสาหกรรมยานยนต์ต่างเติบโตอย่างมากในรอบปีที่ผ่านมา
โดยสรุปผลการดำเนินงานของบริษัทฯ ได้ดังนี้ :-

11.3.2 ผลการดำเนินงาน

-   รายได้จากการขาย

ในปี 2555 บริษัทฯ และบริษัทย่อยมีรายได้จากการขายรวมทั้งสิ้น 1,560.3 ล้านบาท
ซึ่งเพิ่มขึ้นร้อยละ 25.6 เมื่อเทียบกับปีก่อนที่มีจำนวน 1,242.4 ล้านบาท
โดยยอดขายที่เพิ่มขึ้นส่วนใหญ่เป็นการเพิ่มขึ้นในส่วนของสินค้าในกลุ่มอุตสาหกรรมยานยนต์
ตามภาวะอุตสาหกรรมยานยนต์ที่มีการเติบโตอย่างมาก

-   ต้นทุนขาย

บริษัทฯ มีต้นทุนขายปรากฏตามงบการเงินรวมจำนวน 1,151.8 ล้านบาท คิดเป็นร้อยละ 73.8
ของรายได้จากการขายรวม ลดลงจากระยะเดียวกันของปีก่อนหน้าซึ่งอยู่ที่ร้อยละ 74.9
ทำให้บริษัทฯ มีอัตรากำไรขั้นต้นสูงขึ้นเป็นร้อยละ 26.2
เทียบกับระยะเดียวกันของปีก่อนหน้าซึ่งอยู่ที่ร้อยละ 25.1

-   หนี้สงสัยจะสูญ

บริษัทฯ มีการตั้งหนี้สูญและหนี้สงสัยจะสูญตามงบการเงินรวม เป็นจำนวนเงิน 3.9 ล้านบาท
โดยทั้งจำนวนเป็นการตั้งหนี้สงสัยจะสูญในส่วนของลูกหนี้การค้าทั้งจำนวน

-   กำไรสุทธิ

ในรอบปี 2555 ผลประกอบการของบริษัทฯ และบริษัทย่อย ปรากฏผลกำไรสุทธิเป็นจำนวน 121.5
ล้านบาท ซึ่งปัจจัยหลักมาจากการเติบโตของยอดขายที่เพิ่มขึ้นถึงร้อยละ 25.6
เมื่อเทียบกับระยะเดียวกันของปีก่อนหน้าที่ปรากฏผลขาดทุนเป็นจำนวน 60.4 ล้านบาท
อันเป็นผลมาจากการตั้งรายการขาดทุนจากน้ำท่วมเป็นจำนวน 91.3 ล้านบาท

-43-

11.3.3 ฐานะการเงิน

-   สินทรัพย์รวม

บริษัทฯ และบริษัทย่อยมีสินทรัพย์รวมในปี 2555 จำนวน 1,516.0 ล้านบาท เพิ่มขึ้นจาก 1,459.8
ล้านบาท จากระยะเดียวกันของปีก่อนหน้า
โดยปัจจัยหลักที่ส่งผลให้สินทรัพย์รวมเพิ่มขึ้นมาจากการเพิ่มขึ้นในส่วนของลูกหนี้การค้าและตั๋วเงินรับเป็นหลัก
ตามสัดส่วนของยอดขายของบริษัทฯ ที่เพิ่มสูงขึ้น

-   หนี้สินรวม

ด้านหนี้สินรวมของบริษัทฯ และบริษัทย่อยในรอบปี 2555 มีจำนวนทั้งสิ้น 931 ล้านบาท ลดลงจาก
952.5 ล้านบาท ในปี 2554
โดยปัจจัยหลักเป็นผลมาจากการชำระคืนเงินกู้ระยะยาวของบริษัทฯจำนวน 78 ล้านบาท
ขณะที่ด้านการเพิ่มขึ้นของหนี้สินส่วนใหญ่เป็นการเพิ่มขึ้นในส่วนของหนี้สินหมุนเวียน ซึ่งได้แก่
เงินเบิกเกินบัญชีและเงินกู้ยืมระยะสั้นจำนวน 30.8 ล้านบาท และเจ้าหนี้การค้าจำนวน 18.9
ล้านบาท เป็นต้น

-   ส่วนของผู้ถือหุ้น

ในรอบปี 2555 บริษัทฯ และบริษัทย่อยมีส่วนของผู้ถือหุ้นรวมทั้งสิ้น 585.0 ล้านบาท เพิ่มขึ้นจาก
507.3 ล้านบาท ในปี 2554
โดยปัจจัยหลักเป็นผลมาจากผลประกอบการที่มีกำไรสุทธิเพิ่มสูงขึ้นขณะที่ในปี 2554
ปรากฏผลขาดทุนจากการดำเนินงานส่งผลให้ส่วนของผู้ถือหุ้นในปีนี้เพิ่มขึ้นอย่างมีนัยสำคัญ

-   สภาพคล่องทางการเงิน

ในรอบปี 2555 บริษัทฯ และบริษัทย่อยมีเงินสดและรายการเทียบเท่าเงินสดจำนวน 11.3 ล้านบาท
ลดลงเล็กน้อยจากระยะเดียวกันของปีก่อนหน้า
โดยเป็นกระแสเงินสดรับสุทธิที่มาจากจากการดำเนินงานจำนวน 74.9 ล้านบาท
ขณะที่มีการใช้ไปในการลงทุนในสินทรัพย์ถาวรจำนวน 30 ล้านบาท
มีรายการชำระคืนเงินกู้ยืมระยะยาวจำนวน 78 ล้านบาท และมีการจ่ายเงินปันผลจำนวน 4.9
ล้านบาท ขณะที่มีเงินกู้เบิกเกินบัญชีและเงินกู้ยืมระยะสั้นเพิ่มขึ้นจำนวน 30.7 ล้านบาท

ในด้านสภาพคล่องของบริษัทฯ จากการพิจารณาอัตราส่วนทางการเงินที่สำคัญของบริษัทฯ
และบริษัทย่อย อัตราส่วนสินทรัพย์หมุนเวียนต่อหนี้สินหมุนเวียน (Current Ratio) อยู่ที่ระดับ
1.32 เท่า ใกล้เคียงกับปี 2554 ซึ่งอยู่ที่ 1.34 เท่า ขณะที่อัตราส่วนของเงินทุนหมุนเร็ว (Quick
Ratio) อยู่ที่ 0.53 ดีขึ้นเล็กน้อยจากปีที่ผ่านมา
แต่ยังอยู่ในสัดส่วนที่ค่อนข้างต่ำซึ่งสะท้อนถึงปัจจัยด้านสภาพคล่องของบริษัทฯ และบริษัทย่อย
ในด้านอัตราการหมุนเวียนของลูกหนี้การค้าในปี 2555 มีอัตราการหมุนเวียนอยู่ที่ 6.45 รอบ
เพิ่มขึ้นจาก 6.28 รอบ จากปี 2554 โดยมีระยะเวลาเก็บหนี้เฉลี่ยที่เร็วขึ้นอยู่ที่ 56.6 วัน
ขณะที่อัตราการหมุนเวียนของเจ้าหนี้การค้าเพิ่มขึ้นจาก 4.01 รอบ ในปี 2554 เป็น 4.97 รอบ
ในปี 2555 คิดเป็นระยะเวลาจ่ายชำระหนี้เฉลี่ยอยู่ที่ 73.5 วัน
สำหรับสินค้ารวมคงคลังมีระยะเวลาโดยเฉลี่ยอยู่ที่ 149.8 วัน ลดลงจาก 187.8 วัน ในปี 2554
ซึ่งจากอัตราส่วนทางการเงินดังกล่าวสะท้อนถึงสภาพคล่องทางการเงินในรอบปี 2555
ที่ดีขึ้นจากระยะเดียวกันของปีก่อน

-44-

-   รายจ่ายลงทุนและแหล่งที่มาของเงินทุน

รายจ่ายลงทุนของบริษัทฯ และบริษัทย่อยในรอบปี 2555 เป็นรายจ่ายลงทุนในสินทรัพย์ถาวร
ที่เกี่ยวข้องกับที่ดินและการปรับปรุงอาคาร รวมทั้งเครื่องจักรและอุปกรณ์การผลิตจำนวน 36.4
ล้านบาท เป็นหลัก โดยแหล่งที่มาของเงินทุนของบริษัทฯ
และบริษัทย่อยส่วนใหญ่มาจากกระแสเงินสดจากการดำเนินงาน

11.3.4 ปัจจัยและอิทธิพลหลักที่อาจมีผลต่อการดำเนินงานหรือฐานะการเงินของบริษัทฯ ในอนาคต

ปัจจัยและอิทธิพลหลักที่จะมีผลกระทบต่อการดำเนินงานของบริษัทฯ และบริษัทย่อยในปี 2556
จะมาจากปัจจัยต่าง ๆ ที่มีผลต่อการเติบโตทางเศรษฐกิจของประเทศ
และแนวโน้มของภาคอุตสาหกรรมยานยนต์ ทั้งอุปสงค์ภาคเอกชนมีคาดว่าจะมีแนวโน้มชะลอลง
ภายหลังจากที่มีการเร่งการบริโภคและการลงทุนเพื่อฟื้นฟูเศรษฐกิจภายหลังเหตุการณ์อุทกภัยไปมากแล้วในปี
2555 การส่งออกที่อาจหดตัวลงจากผลกระทบของภาวะเศรษฐกิจของประเทศเพื่อนบ้านอาเซียน
รวมไปถึงตลาดหลักอย่างในสหรัฐ
และยุโรปที่คาดว่ายังไม่เห็นสัญญาณของการฟื้นตัวเศรษฐกิจที่ชัดเจน
ขณะที่ภาคอุตสาหกรรมยานยนต์ซึ่งมีการเติบโตอย่างมากในปี 2555
เนื่องความต้องการรถยนต์ในอนาคตถูกดึงไปใช้ล่วงหน้าแล้ว
จากนโยบายโครงการรถยนต์คันแรกซึ่งจะส่งผลให้การเติบโตในช่วงครึ่งหลังของปี 2556
มีโอกาสหดตัวลง แต่ทั้งนี้ปัจจัยต่าง ๆ ดังกล่าวจะไม่ส่งผลกระทบต่อการดำเนินงานของบริษัทฯ
มากนัก เนื่องจากแนวโน้มการเติบโตของอุตสาหกรรมยานยนต์ยังอยู่ในเกณฑ์ที่ดี
ทั้งยังได้รับการสนับสนุนทั้งจากภาครัฐและเอกชนในอันที่จะทำให้ประเทศไทยเป็นฐานการผลิต
รถยนต์ระดับโลก โดยมีเป้าหมายการก้าวสู่ผู้ผลิตรถยนต์ 1 ใน 10 ของโลกในอีก 5 ปีข้างหน้า

-45-

11.4 ค่าตอบแทนของผู้สอบบัญชี

11.4.1 ค่าตอบแทนจากการสอบบัญชี

  ในปี 2555 สำนักงานสอบบัญชีได้รับค่าตอบแทนจากการสอบบัญชีในบริษัทฯ และบริษัทย่อยดังนี้ :-

+------------------------------+--------------------------+------------+
| บริษัท                         | ผู้สอบบัญชี                  | ค่าสอบบัญชี   |
|                              |                          |            |
|                              |                          | (บาท)      |
+------------------------------+--------------------------+------------+
| -   บริษัท ไทยนามพลาสติกส์ จำกัด  | นางสาวปราณีย์ ผลงาม        | 600,000.-  |
|     (มหาชน)                  |                          |            |
|                              | บริษัท สหการสอบบัญชี จำกัด    |            |
+------------------------------+--------------------------+------------+
| -   บริษัทย่อย :                | นางสาวปราณีย์ ผลงาม        | 35,000.-   |
|                              |                          |            |
| -   บริษัท ทวีวัฒนา โลจิสติกส์ จำกัด | บริษัท สหการสอบบัญชี จำกัด    |            |
+------------------------------+--------------------------+------------+
| - บริษัท ไทยนาม-เคียววา จำกัด    | นางสาวปราณีย์ ผลงาม        | 160,000.-  |
|                              |                          |            |
|                              | บริษัท สหการสอบบัญชี จำกัด    |            |
+------------------------------+--------------------------+------------+
| - บริษัท ที.เอ็น.พี. อินดัสทรี จำกัด  | นางสาวปราณีย์ ผลงาม        | 260,000.-  |
|                              |                          |            |
|                              | บริษัท สหการสอบบัญชี จำกัด    |            |
+------------------------------+--------------------------+------------+
| รวมทั้งสิ้น                      |                          | 1          |
|                              |                          | ,055,000.- |
+------------------------------+--------------------------+------------+

-   ค่าบริการอื่น

  - ไม่มี -